Boy (album)
<s>Boy je debitantski studijski album irskog rock sastava U2.</s><s>Izdala ga je kuća Island Records 1980.</s><s>Sadrži mnoge pjesme iz bendovog tadašnjeg kataloga od 40 pjesama, uključujući i dvije pjesme koje su ponovo snimljene nakon njihovog debitantskog zapisa, EP-a Three.</s>

<s>Album je prvobitno trebao productirati Martin Hannett, koji je producirao bendov prvi singl za Island Records, "11 O'Clock Tick Tock", ali ga je na kraju zamijenio Steve Lillywhite, što je bila U2-ova prva suradnja s njim.</s><s>Boy je sniman od srpnja/jula do rujna/septembra 1980. u Windmill Lane studiju u Dublinu, u kojem su U2 snimali tijekom 1980-ih.</s><s>Lillywhite je primjenjivao neuobičajene metode produkcije, primjerice snimanje Mullenovih bubnjeva na stepeništu, kao i snimanje razbivenih boca te vilica u blizini vrtećeg kotača bicikla.</s><s>Bend je smatrao Lillywhitea ohrabrujućim i kreativnim, pa je on postao čest producent njihovih snimki.</s><s>Tematski, tekstovi u albumu Boy se osvrću na adolescenciju, nevinost i prelazak u odraslu dob, a te su teme predstavljene na omotu albuma kroz fotografiju dječačkog lica.</s>

<s>Boy je dobio većinom pozitivne kritike i uključio je prvi singl benda U2 koji je emitiran na američkom radiju, "I Will Follow".</s><s>Popeo se na 52. mjesto na UK, i 63. mjesto na američkoj top ljestvici.</s><s>Album je pratila bendova prva turneja po kontinentalnoj Europi i SAD-u, Boy turneja.</s><s>2003. godine, album se našao na 417. mjestu najboljih albuma svih vremena po izboru časopisa Rolling Stone.</s><s>2008. godine je izašla remasterirano izdanje albuma.</s>

<s>Popis kompozicija</s>

<s>Napomene
Rane vinilne i neke kasetne verzije albuma imaju nepopisani i bezimeni 30-sekundni instrumentalni demo pjesme "Saturday Night", koja će kasnije postati "Fire" (s albuma October iz 1981.), na samom kraju albuma, nakon pjesme "Shadows and Tall Trees".</s><s>Ovaj je isječak izbačen iz većine vinilnih i svih ranih CD izdanja.</s><s>Ipak, vraćen je na remasteriranim izdanjima albuma Boy, a po prvi se put pojavio u punom trajanju pod nazivom "Saturday Night" na CD-u s B-stranama Deluxe izdanja remasterirane verzije.</s><s>Do tada se smatralo da je taj isječak u stvari "Fire".</s>

<s>Neka izdanja albuma, većinom ona u Sjevernoj Americi, bilježe trajanja pjesama "An Cat Dubh" i "Into The Heart" u iznosima 6:21, odnosno 1:53.</s><s>Remasterirano izdanje iz 2008. je vratilo originalna europska trajanja od 4:47, odnosno 3:28.</s><s>Ranija CD izdanja (tiskana u Zapadnoj Njemačkoj u digipaku) su spojila te dvije pjesme u jedan zapis trajanja 8:15, kao i neka američka izdanja u "jewel" kutiji (na disku, ali ne na omotu).</s>

<s>Remasterirano izdanje iz 2008.
9. travnja/aprila 2008., na U2.com je potvrđeno da će Boy, zajedno s druga dva bendova početna albuma, October i War, izaći u remasteriranom izdanju.</s><s>Ovo je izdanje izašlo 21. srpnja/jula 2008. u Ujedinjenom Kraljevstvu, a u SAD-u idući dan.</s><s>Slika na omotu je izmijenjena kako bi se smanjio bijeli prostor s nazivima pjesama.</s><s>Remasterirani album je izašao u tri različita formata:
 
Standardni format: jedan CD s remasteriranim zvukom i obnovljenim omotom.</s><s>Uključuje knjižicu na 16 stranica s prethodno neobjavljenim fotografijama, cijelim tekstovima pjesama i novim napomenama Paula Morleyja.</s><s>Svih 11 pjesama je isto kao u prethodnom izdanju albuma.</s><s>Deluxe format: standardni CD (vidjeti gore) i bonus CD.</s><s>Bonus CD sadrži B-strane, pjesme izvedene uživo i raritete.</s><s>Uključuje i knjižicu na 32 stranice s prethodno neobjavljenim fotografijama, cijelim tekstovima pjesama, novim napomenama Paula Morleyja i Edgeove napomene o bonus materijalu.</s><s>Vinilni format: remasterirani album na vinilnoj ploči od 180 grama s obnovljenim omotom.</s>

<s>Bonus CD</s>

<s>Osoblje
U2
Bono – glavni vokal
The Edge – gitara, prateći vokal
Adam Clayton – bas gitara
Larry Mullen Jr. – bubnjevi</s>

<s>Dodatni izvođač
Steve Lillywhite – metalofon</s>

<s>Tehničko osoblje
Steve Lillywhite – producent
Paul Thomas – inženjer
Kevin Moloney – pomoćni inženjer
John Dent – mastering</s>

<s>Izvori 
Napomene</s>

<s>Vanjske poveznice</s>

<s>Boy na U2.com</s>

<s>Albumi 1980.</s><s>Albumi benda U2</s>

